Rikard Norling

Rikard Olof Norling (født 4. juni 1971 i Stockholm) er en svensk fotballtrener og tidligere fotballspiller som er hovedtrener for IFK Norrköping.Norling var nødt til å legge opp som profesjonell fotballspiller på grunn av en kneskade, og startet trenerkarrieren i en alder av 22 år. Tidlig i trenerkarrieren ledet Norling IK Bele, Väsby IK og GIF Sundsvall, før han begynte på første større trenerjobb som AIKs manager. Etter å ha hjulpet AIK med å sikre opprykk til Allsvenskan, samt sikret klubben en andreplass i Allsvenskan påfølgende sesong, ble Norling sparket etter uenigheter med klubbens styre. Etter et avbrekk som trener ble han manager for Assyriska FF. Norling ledet laget til en fjerdeplass i Superettan i 2010-sesongen. Midt i 2011-sesongen ble han presentert som manager for tittelholder Malmö FF, hvor han erstattet Roland Nilsson, som skulle lede FC København. 27. mai 2015 fikk Rikard Norling sparken som trener i SK Brann etter dårlige resultater. Fikk sparken i Corona-sesongen 2020 i AIK . Han vant et SM-guld i 2018 med klubben.


== Karriere som spiller ==
Norling startet karrieren i Bele, hvor han i tidlig tenårene spilte sammen med blant andre Johan Mjällby, som skulle komme til å spille for Celtic FC. Han gikk til IF Brommapojkarna, hvor han var betraktet som en lovende ung spiller. Norling ble i klubben også etter at en skade førte til at han måtte legge opp som spiller 21 år gammel.


== Karriere som trener ==


=== Tidlig karriere ===
I en alder av 22 år startet Norling trenerkarrieren i IF Brommapojkarna, hvor han trente ungdomslaget. I 1994 vendte Norling tilbake til IK Bele, hvor han ledet hovedlaget, og førte dem til direkte opprykk fra sin liga (svensk Division 4) som nykommer. Han gikk i 1996 til AIK, hvor trente ungdomslaget. I 1998 utnevnte AIKs nye manager Stuart Baxter Norling til assisterende manager. De ledet laget i 1998 til AIKs første ligatittel på seks år.
Året etter nådde AIK gruppespillet i Champions League, hvor Norling ledet laget mot Arsenal, etter at Baxter hadde pådratt seg suspensjon etter første kamp i gruppen, mot FC Barcelona. Norling gikk tilbake til å trene juniorlaget året etter at Baxter sluttet. I 2002 trente han tredjedivisjonslaget Väsby IK. Han ledet laget til to strake førsteplasser i serien, men ble slått ut begge gangene i playoff for opprykk. I 2004 ble han utnevnt til manager for GIF Sundsvall, som spilte i Allsvenskan.


=== AIK ===
Norling ble manager for AIK 11. november 2004, samme år som klubben rykket ned fra Allsvenskan. Han ledet laget til et direkte opprykk i første sesong som manager for laget, og AIK tok sølvplassen i Allsvenskan påfølgende sesong. Norling var manager for klubben fram til november 2008, da han, samt visedirektør for klubben, Charlie Granfelt, ble avskjediget.


=== Assyriska ===

Norling ble manager for Assyriska FF 1. januar 2010. Første sesong i klubben, som spilte i Superettan, endte klubben på fjerdeplass, fem poeng fra playoff-plassering for opprykk. Andre sesong startet bra for klubben, som ledet etter åtte runder.


=== Malmö FF ===
Malmö FF kunne presentere Norling som klubbens nye manager 25. mai 2011. Han etterfulgte Roland Nilsson, som hadde forlatt klubben for å ta over FC København. Klubben lå på fjerdeplass ved overtakelsen, en plassering Norling greide å beholde ved sesongslutt.
Norling ledet klubben til en tredjeplass i sin første hele sesong for klubben. I 2013 vant Rikard Norling Allsvenskan med Malmø FF. 


=== Brann ===
Den 3. desember 2013 ble Norling trener for den norske eliteserieklubben SK Brann. Svensken signerte en treårskontrakt med klubben. Brann var forventet å kjempe om gullet, men rykket ned i play-off mot Mjøndalen den 26. november 2014.
Norling ble etter en rekke dårlige resultater, blant annet et 1-4-tap for Levanger FK dagen før, ikke lengre hovedtrener for Brann per 27. mai 2015.


== Statistikk som trener ==
Oppdatert 7. juli 20131 Kun obligatoriske kamper er medregnet.


== Privat ==
Norling er gift og far til fire.


== Referanser ==


== Eksterne lenker ==
(en) Rikard Norling – Soccerway